b'\n_START_ARTICLE_\nIce Cream Cake (EP)\n_START_SECTION_\nOzadje in promocija\n_START_PARAGRAPH_\n11. marca 2015 je agencija S.M. Entertainment uradno predstavila biv\xc5\xa1o \xc4\x8dlanico SM Rookies, Yeri, kot novo \xc4\x8dlanico skupine Red Velvet prek videa, ki so objavili na svojem kanalu portala YouTube. Istega dne so razkrili ime prvega albuma skupine, in sicer Ice Cream Cake. 14. marca je iz\xc5\xa1el videospot za pesem \'Automatic\'. S.M. Entertainment je potrdila, da bodo Red Velvet promovirale oba glavna singla, "Ice Cream Cake" in "Automatic"._NEWLINE_Agencija je prav tako sporo\xc4\x8dila, da bo album promoviran prek posebnega programa z imenom Ice Cream TV. Skupina je na predstavi, ki je bila predvajana na programu Naver Music in jo je gostil \xc4\x8dlan skupine SHINee Minho, pesmi z albuma odpele v \xc5\xbeivo. Poleg nastopov v \xc5\xbeivo so se \xc4\x8dlanice razgovorile o novem albumu in svoji vrnitvi (ang. \'comeback\')._NEWLINE_Skupina je singla "Automatic" in "Ice Cream Cake" za\xc4\x8dela promovirati na glasbenih prireditvah (ang. music shows) 19. marca. Prvi\xc4\x8d so ju izvedle v oddaji M! Countdown na TV programu Mnet, sledili pa sta izvedbi v oddaji Music Bank programa KBS 20. marca  in Inkigayo programa SBS 22. marca. \xc4\x8cez en teden so znova nastopile na Music Bank, kjer so osvojile svojo prvo trofejo (ang. music show win) v svoji karieri. Svoj prvi "Ice Cream Cake" prekomorski nastop in hkrati prvi nastop z vsemi petimi \xc4\x8dlanicami so izvedle na Tajvanu.  Promocije so potekale tudi na Filipinih v okviru Best of the Best K-pop Concert 12. aprila \xe2\x80\x93 na koncertu sta nastopili tudi k-pop skupini Super Junior in Girls\' Generation agencije SM Entertainment, pa tudi de\xc5\xa1ka skupina BTOB agencije Cube Entertainment. _NEWLINE_2. avgusta so promovirale tudi v ZDA na dogodku KCON v Staples Center, Los Angeles. Organizirale so dru\xc5\xbeenje z obo\xc5\xbeevalci v Los Angeles Convention Center in na koncertu odpele Ice Cream Cake, Somethin\' Kinda Crazy in Happiness.\n_START_SECTION_\nVerzije\n_START_PARAGRAPH_\nMini album je iz\xc5\xa1el v dveh verzijah z naslovoma Ice Cream Cake in Automatic. Na obeh ni nobene razlike v pesmih, le verzija Automatic ima alternativno naslovnico, ki vsebuje originalno naslovnico v \xc4\x8drnobeli obliki skupaj z obliko fizi\xc4\x8dne kopije. Tudi foto-knjiga (photo book) znotraj zgo\xc5\xa1\xc4\x8denke vsebuje druge fotografije.\n_START_SECTION_\nVideospota\n_START_PARAGRAPH_\nZa videopost za "Ice Cream Cake", ki je iz\xc5\xa1el 16. marca 2015, se je koreografijo zamislil Kyle Hanagami, ki je z Red Velvet sodeloval \xc5\xbee pri njihovem drugem singlu "Be Natural". Posnet je bil v Palmdalu v Kaliforniji in v ve\xc4\x8dini vsebuje elemente kalifornijske pu\xc5\xa1\xc4\x8daveter na pogled zapu\xc5\xa1\xc4\x8denega motela. Pred obvestilom o njeni pridru\xc5\xbeitvi je bila Yeri skupaj s preostalimi \xc4\x8dlanicami februarja opa\xc5\xbeena pri snemanju videospota, za katerega se je takrat govorilo, da bo nosil naslov "Blonde Girl". V nasprotju z videospotom za "Automatic", ki ima odraslej\xc5\xa1o noto, je "Ice Cream Cake" \xc5\xbeivahnej\xc5\xa1i in svetlej\xc5\xa1i, \xc4\x8dlanice pa v \xc5\xbeivobarvnih obla\xc4\x8dilih ple\xc5\xa1ejo v hitrem tempu.\n_START_SECTION_\nSprejem\n_START_PARAGRAPH_\nJakob Dorof je za pop revijo Spin pesem "Ice Cream Cake" opisal kot "poslastico, ki je tako nepri\xc4\x8dakovana kot nepredvidljiva [...] naenkrat udari, nato pa se skozi \xc4\x8das umiri " in jo oklical za " SM zalo\xc5\xbeno specialiteto: bubblegum pop, ki nagrajuje ponavljajo\xc4\x8de se obrate." Jeff Benjamin je za Billboard album razglasil za "impresiven poskus za tako mlado skupino" in pohvalil njihovo zmo\xc5\xbenost upodabljati dualno glasbeno identiteto v singlih "Ice Cream Cake" in "Automatic." Pojasnil je: "Ena je \xc5\xbeivahna, pocukrana pop konfekcija, za katero zgleda, da [...] predstavlja njihovo dekli\xc5\xa1ko stran; njihovo \xc2\xbbrde\xc4\x8do\xc2\xab\xc2\xa0stran, \xc4\x8de \xc5\xbeelite. Druga pa je po\xc4\x8dasna Janet Jacksonovska R&B pesem, ki jih [...] predstavlja kot \xc5\xbeenstvene sirene; njihova \xc2\xbb\xc5\xbeametna\xc2\xab\xc2\xa0stran."_NEWLINE_Album je dosegel prvo mesto na ju\xc5\xbenokorejski lestvici Gaon Weekly Albums in drugo mesto na Billboardovi lestvici World Albums Chart. Prav tako se je 4. aprila 2015 zavihtel na 25. mesto Billboardove lestvice Top Heatseekers. Naslovna pesem "Ice Cream Cake" je debitirala na \xc4\x8detrtem mestu lestvice Gaon Singles Chart in osvojila tretje mesto Billboardove lestvice World Digital Songs. Tudi vsem preostalim petim pesmim z albuma je uspelo priti na Gaon Singles Chart._NEWLINE_"Ice Cream Cake" je postal najbolj gledan K-pop videospot na svetu meseca marca, medtem ko je bil "Automatic" \xc5\xa1esti. "Ice Cream Cake" je v Ameriki prav tako dosegel prvo mesto, "Automatic" pa \xc4\x8detrto. The album went on to become the best selling album by a girl group in South Korea on the Hanteo Chart for the first half of 2015.'